ג'יימס פליט

ג'יימס אדוארד פליט (באנגלית: James Edward Fleet; נולד ב-11 במרץ 1954) הוא שחקן אנגלי. הוא מוכר מתפקידו כטום השלומיאל בעל כוונות הטובות בקומדיה הרומנטית "ארבע חתונות ולוויה אחת" ומתפקידו כהוגו הורטון הטיפש בסדרה הקומית של ה-BBC "הכומר מדיבלי".

ביוגרפיה
פליט נולד בבילסטון שבסטפורדשייר לאם סקוטית ולאב אנגלי. הוא חי בבילסטון עד גיל 10 שאז נפטר אביו, והוא עבר עם אמו לגור באברדינשייר. הוא למד הנדסה באוניברסיטה באברדין והצטרף לחוג הדרמה באוניברסיטה. אחר כך למד משחק ב"אקדמיה המלכותית הסקוטית למוזיקה ודרמה" בגלאזגו. פליט נשוי לשחקנית ג'יין בוקר ולהם בן אחד, המיש. המשפחה חיה בכפר סיבפורד גאוור .

תיאטרון
התחלת הקריירה של פליט הייתה עם הלהקה השייקספירית המלכותית, אתם הופיע בתחילת שנות השמונים של המאה העשרים. מאז הופיע בין השאר במחזות "Habeas Corpus" וב-" In the Club", כמו גם במחזה "החגיגה" (Festen) וב"מרי סטיוארט ובהצגות נוספות בווסט אנד.

ב-2003 גילם את קוליגין במחזה "שלוש אחיות" מאת אנטון צ'כוב לצידה של קריסטין סקוט-תומאס בתפקיד מאשה. ב-2009 שיחק בתפקיד סר אנדרו אגויצ'יק בהפקה של הלהקה השייקספירית המלכותית ל-הלילה ה-12. ב-2011 השתתף במחזה "The Heretic" מאת ריצ'רד בין בבימויו של ג'רמי הרין בתיאטרון רויאל קורט שבלונדון. החל מנובמבר 2011 הופיע בהפקה של "The Ladykillers" בתפקיד מייג'ור קורטני בתיאטרון גילגוד.

רדיו
בין שנת 2000 ל-2006 השתתף פליט בתפקיד קפטן ברימשו בסיטקום הרדיופוני "Revolting People" של רדיו 4 של ה-BBC. סיפור העלילה מתרחש בתקופה שלפני מלחמת העצמאות של ארצות הברית. עוד הופיע בסדרה הקומית "Chambers" שהועברה מאוחר יותר לטלוויזיה. ב-2005 כיכב בתפקיד דנקן סטונברידג' בסיטקום "The Party Line". עוד הופיע בתפקיד הקפטן בסדרה "The Spaceship" של BBC Radio 7. בסדרה "The Castle" גילם את סר ג'ון וודסטוק וכן שיחק בתפקיד המפקח לסטרייד בסדרה "The Rivals".

טלוויזיה
בין השנים 1999 ו-2001 דיבב פליט את ה"כלב" בתוכנית הטלוויזיה לילדים "Dog and Duck". תפקידו הידוע ביותר הוא כהוגו בסדרה הקומית "הכומר מדיבלי" ששודר בין 1994 ל-2007, והוא הופיע בכל 24 הפרקים של הסדרה. ב-2005 שיחק בתפקיד הראשי בפרק בסדרת המתח "רציחות במידסומר" של ITV. ב-2007 הופיע בתפקיד אורח בסיטקום "Legit". בהפקה מ-2008 של ה-BBC "דוריט הקטנה" עיבוד לרומן מאת צ'ארלס דיקנס שיחק בתפקיד פרדריק דוריט. עוד השתתף פליט בשעשועון הטלוויזיה "School's Out". ב-2009 השתתף בהופעת קמע בסדרה "סקינס".

ב-1983 שיחק פליט בפרק בסדרה "Grange Hill" כמורה בבית הספר. ב-2010 הופיע באופרת הסבון "Coronation Street". הוא גילם דמות בשם רובי סלואן, אסיר משוחרר, שעוזר לאסיר אחר טוני גורדון לתכנן נקמה. בסופו של דבר גורדון יורה בסלואן במהלך מצור במפעל. בפברואר 2011 הופיע פליט בתפקיד ג'ורג' האב, אביו של האדם-זאב ג'ורג' סנדס, ב"כמעט אנושיים".

בדצמבר 2013 במסגרת שידורי חג המולד של ה-BBC, שודרה מיני-סדרה "תעלומה באחוזת פמברלי" עיבוד לספרה של פ.ד. ג'יימס העושה שימוש בדמויות של הרומן "גאווה ודעה קדומה" מאת ג'יין אוסטן. פליט גילם בסדרה את דמותו של מר בנט. בספטמבר 2014 שיחק פליט בתפקיד ריצ'רד, החבר לשעבר של רוזי גוליבר, בסדרה הקומית "Bad Education".

קולנוע
פליט הופיע בסרטי קולנוע רבים. בעיבוד הקולנועי מ-2004 ל"פנטום האופרה" גילם את מר לפבר. בסרט "על תבונה ורגישות" שיחק בתפקיד ג'ון דשווד, וב-2003 גילם את לייטון סטרצ'י בסרט "Al sur de Granada". ב-2014 הופיע בתפקיד ג'ון קונסטבל בסרטו של מייק לי "מר טרנר".
בשנת 2019 הופיע בסרט נולד מלך.

פילמוגרפיה
 שנה שם שם באנגלית תפקיד הערות 1985 מותו של עיתונאי Defence of the Realm 1987 Still Crazy Like a Foxבלהופ סרט טלוויזיה 1992 Electric Moonסיימון לידל 1994 ארבע חתונות ולוויה אחת Four Weddings and a Funeralטום 1994–2013 הכומר מדיבלי The Vicar of Dibley הוגו הורטון סדרת טלוויזיה 1994 המפצח Crackerמייקל טרנט סדרת טלוויזיה בפרק "The Big Crunch" 1995 El efecto mariposa סרט בבימויו של פרננדו קולומו על תבונה ורגישות Sense and Sensibility ג'ון דשווד 1996 Eskimo Day ביים פירס הגרד 1997 A Dance to the Music of Time הוגו מורלנד מיני-סדרה 2000 כסף כסף תרדוף Chambers הילרי טיפינג סדרת טלוויזיה 2000 קווין ופרי קורעים את איביזה Kevin & Perry Go Large 2001 שרלוט גריי Charlotte Gray ריצ'רד קנרלי 2002 Young Arthur מרליןסרט טלוויזיה של NBC Two Men Went to War 2003 בלאק בול Blackball 2004 פנטום האופרה The Phantom of the Opera לפבר בחזרה לאחוזת העמק Monarch of the Glen ליאם סדרת טלוויזיה (פרק אחד) 2006 טריסטרם שנדי A Cock and Bull Story סיימון 2007 Lady Godiva: Back in the Saddle אלן ג'נקינס 2008 Harley Street מקס רוג'רס 2009 מלון בבילון Hotel Babylon מרטין ארמסטרונג 2010 Coronation Street רובי סלואן 2011 כלה בהפתעה The Decoy Bride אדון הטירה 2013 Death in Paradise ג'רמי טיפינג Murder on the Home Frontד"ר הנרי סטיבנס תעלומה באחוזת פמברלי Death Comes to Pemberley מר בנט מיני-סדרה 2014 זרה Outlander הכומר ד"ר רג'ינלד וייקפילד האב בראון Father Brown ד"ר קרופורד סדרת טלוויזיה חינוך רע Bad Education ריצ'רד מר טרנר Mr. Turner ג'ון קונסטבל 2015 שותפים לפשע Partners in Crime מייג'ור אנתוני קרטר Top Coppers צ'ארלס לת'רבי 2016 הכתר החלול The Hollow Crown הייסטינגס אהבה וידידות Love & Friendship סיר רג'ינלד דקורסי 2018 בלתי נשכח Unforgotten כריס לאו סדרת טלוויזיה (עונה שלישית) 2019 נולד מלך Born a King ג'ורג' החמישי, מלך הממלכה המאוחדת 2020 בלגרביה Belgravia הכומר סטיבן בלסיס מיני-סדרה תעלומת המגייה השחורה The Pale Horse אוסקר ונבלאס מיני-סדרה ברידג'רטון Bridgerton ג'ורג' השלישי, מלך הממלכה המאוחדת סדרת טלוויזיה Blithe Spirit הארי פרייס 2021 המשמר The Watch דיקן האוניברסיטה 2 פרקים 2022 האיש שלא היה Operation Mincemeat צ'ארלס פרייזר-סמית' 2022–2023 Dodger  השופט צ'אנג 6 פרקים2023Tom Jones סקוואייר אלוורת'י3 פרקים North StarTBAThe Feud דרקסדרה עתידית של ערוץ 5 (אנ') I, Jack Wright בובי סדרה עתידית של UKTV (אנ')

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בוגרי הקונסרבטוריון המלכותי של סקוטלנד
קטגוריה:אנגלים שנולדו ב-1954